ΕΠΙΤΡΟΠΗ ΙΣΩΝ ΕΥΚΑΙΡΙΩΝ ΣΤΗΝ ΑΠΑΣΧΟΛΗΣΗ ΣΤΙΣ ΗΠΑ

Η αποτροπή των διακρίσεων αποτελεί καλή 

επιχειρηματική πρακτική

Η αποτροπή των διακρίσεων είναι θεμέλιος λίθος της καλής επιχειρηματικής πρακτικής. Συμμορφούμενοι προς τη νομοθεσία 

μπορείτε να αυξήσετε την παραγωγικότητα, τη συγκράτηση και το ηθικό των εργαζομένων και να περιορίσετε τις νομικές δαπάνες. 

Ακόμη ενδέχεται να δικαιούστε φοροαπαλλαγές αν προσλάβετε άτομα με αναπηρίες ή αν καταστήσετε την επιχείρησή σας 

προσβάσιμη στα άτομα με αναπηρίες! Για περισσότερες πληροφορίες, ανατρέξτε στην ιστοσελίδα 

http://www.eeoc.gov/eeoc/publications/adahandbook.cfm#appendixa.

Η EEOC μπορεί να βοηθήσει τους ιδιοκτήτες μικρών επιχειρήσεων! Η EEOC (Equal Employment Opportunity Commission, Επιτροπή 

ίσων ευκαιριών στην απασχόληση) είναι η υπηρεσία της ομοσπονδιακής κυβέρνησης που επιβάλλει τους ομοσπονδιακούς νόμους 

για την καταπολέμηση των διακρίσεων στην εργασιακή απασχόληση βάσει φυλετικής καταγωγής, χρώματος, θρησκείας, φύλου, 

εθνικής καταγωγής, αναπηρίας, ηλικίας και γενετήσιου προσανατολισμού. Οι νόμοι αυτοί επίσης απαγορεύουν τα αντίποινα (την 

τιμωρία) λόγω εναντίωσης στις διακρίσεις ή αναφοράς ανάλογων περιστατικών ή συμμετοχής σε διερεύνηση ή αγωγή για 

περιστατικό διακρίσεων. 

Πώς μπορούμε να βοηθήσουμε

▪ Μπορούμε να απαντήσουμε στις ερωτήσεις σας για τους

νόμους των οποίων την εφαρμογή επιβάλουμε.

▪ Μπορούμε να κάνουμε προτάσεις για να σας

βοηθήσουμε να αποτρέψετε την παρενόχληση, τα 

αντίποινα και άλλες μορφές παράνομων διακρίσεων.

▪ Μπορούμε να καταρτίσουμε εσάς και το προσωπικό σας

για τα δικαιώματα και τις ευθύνες σας στον χώρο εργασίας. 

▪ Μπορούμε να σας βοηθήσουμε στην επίλυση

καταγγελιών (παραπόνων) στην EEOC για διακρίσεις με τη 

διαμεσολάβησή μας. Η διαμεσολάβηση της EEOC είναι μια 

ανεπίσημη και εμπιστευτική διαδικασία επίλυσης 

διαφορών που παρέχεται δωρεάν και μπορεί να σας 

βοηθήσει να εξοικονομήσετε χρόνο και χρήματα.

Οι ευθύνες σας

▪ Διασφαλίστε ότι οι εργοδοτικές σας αποφάσεις δεν

λαμβάνονται με κριτήριο τη φυλετική καταγωγή, το 

χρώμα, τη θρησκεία, το φύλο, την εθνική καταγωγή, την 

αναπηρία, την ηλικία ή τον γενετήσιο προσανατολισμό 

των εργαζομένων.

▪ Διασφαλίστε ότι οι εργασιακές πολιτικές και

πρακτικές σας αφορούν τα εργασιακά καθήκοντα κάθε 

εργαζομένου και δεν αποκλείουν δυσανάλογα 

συγκεκριμένους εργαζόμενους λόγω φυλετικής 

καταγωγής, χρώματος, θρησκείας, φύλου, εθνικής 

καταγωγής, αναπηρίας ή ηλικίας. 

▪ Διασφαλίστε ότι οι εργαζόμενοι δεν υφίστανται

παρενοχλήσεις λόγω της φυλετικής καταγωγής, του 

χρώματος, της θρησκείας, του φύλου, της εθνικής 

καταγωγής, της αναπηρίας, της ηλικίας ή του γενετήσιου 

προσανατολισμού τους.

▪ Διασφαλίστε την ισότητα των αμοιβών μεταξύ

ανδρών και γυναικών που έχουν τα ίδια εργασιακά 

καθήκοντα, εκτός αν μπορείτε να αιτιολογήσετε τη 

διαφορά των αμοιβών με βάση τη νομοθεσία.

▪ Διασφαλίστε την έγκαιρη και ικανοποιητική απόκριση

της επιχείρησής σας σε καταγγελίες για περιστατικά 

διακρίσεων. Σταματήστε, αντιμετωπίστε και αποτρέψτε 

την παρενόχληση και τις διακρίσεις. Διασφαλίστε ότι οι 

εργαζόμενοι δεν θα τιμωρούνται όταν αναφέρουν 

περιστατικά αυτού του είδους.

▪ Μεριμνήστε για εύλογες διευκολύνσεις (αλλαγές στη

συνήθη ροή της εργασίας, π.χ. να επιτραπούν αλλαγές 

στο πρόγραμμα ώστε ένας εργαζόμενος να μπορεί να 

πάει στο ραντεβού με τον γιατρό του ή να συμμετάσχει 

σε μια θρησκευτική γιορτή) σε όσους εργαζομένους το 

ζητήσουν και σε όσους χρειάζεται να λείψουν για 

ιατρικούς ή θρησκευτικούς λόγους, αν απαιτείται βάσει 

της νομοθεσίας.

▪ Αναρτήστε σε περίοπτη θέση μια αφίσα που

περιγράφει τους ομοσπονδιακούς νόμους για την 

καταπολέμηση των διακρίσεων στην εργασιακή 

απασχόληση. (Καταφορτώστε μία αφίσα δωρεάν από την 

ιστοσελίδα http://www1.eeoc.gov/employers/

poster.cfm).

▪ Οφείλετε να διατηρείτε αρχεία εργοδοσίας (π.χ.

αιτήσεις ή αρχεία εργαζομένων) όπως απαιτείται με 

βάση τη νομοθεσία.

Με βάση τους ομοσπονδιακούς, τους πολιτειακούς ή 

τους τοπικούς νόμους ενδέχεται να έχετε πρόσθετες 

ευθύνες.

Επικοινωνήστε μαζί μας!

Το προσωπικό της EEOC σε όλη τη χώρα είναι στη διάθεσή 

σας και μπορεί να σας βοηθήσει. Μην περιμένετε. 

Επικοινωνήστε μαζί μας σήμερα κιόλας! 

Υπάρχει διαθέσιμη δωρεάν μεταφραστική βοήθεια αν τη 

χρειαστείτε.

▪ Χρειάζεστε πληροφορίες ή κατάρτιση από την EEOC;

Επικοινωνήστε με τον Σύνδεσμο της EEOC για μικρές 

επιχειρήσεις στην περιοχή σας (τον οποίο θα βρείτε μέσω 

της ιστοσελίδας http://www.eeoc.gov/employers/

contacts.cfm) ή τηλεφωνήστε μας στον αριθμό 1-800-669-

4000 (TTY: 1-800-669-6820).

▪ Χρειάζεστε πληροφορίες για τους νόμους των οποίων

την εφαρμογή επιβάλουμε;

Τηλεφωνήστε μας στον αριθμό (202) 663-4691.

▪ Έχετε απορίες όσον αφορά κάποια καταγγελία που έχει

γίνει σε βάρος της επιχείρησής σας στην EEOC για 

διακρίσεις; 

Επικοινωνήστε με τον διερευνητή της EEOC στον οποίο έχει 

ανατεθεί η καταγγελία για την επιχείρησή σας.

Είμαστε ανά πάσα στιγμή στη διάθεσή σας! 

Για πρόσθετες πληροφορίες, επικοινωνήστε με τον Σύνδεσμο της EEOC για μικρές επιχειρήσεις στην περιοχή σας (τον οποίο θα 

βρείτε μέσω της ιστοσελίδας http://www.eeoc.gov/employers/contacts.cfm).